রংয়ের কারখানায় ভয়াবহ অগ্নিকাণ্ড! ঘটনাস্থলে দমকলের ২০টি ইঞ্জিন

ওয়েব ডেস্ক : ভোররাতে ভয়াবহ অগ্নিকাণ্ড (Fire) খড়দহের (Khardaha) ইশ্বরপুরে। সেখানে একটি রংয়ের কারখানার এই আগুন লাগে। সেই আগুন ছড়িয়ে পড়ে পাশের গেঞ্জি কারখানাতেও। পরিস্থিতি এমন পর্যায়ে পৌঁছয় যে, সেখানে আসে দমকলের ২০টি ইঞ্জিন। শেষ খবর অনুযায়ী, এখনও আগুনের উৎসস্থলে পৌঁছতে পারেননি দমকলকর্মীরা। ইতিমধ্যে কারখানার ভিতরে ঢোকার চেষ্টা চালাচ্ছেন তারা। কেউ ভিতরে আটকে রয়েছেন কি না সে বিষয়েও এখনও কিছু জানা যায়নি।

জানা গিয়েছে, মঙ্গলবার ভোর সাড়ে চারটে নাগাদ এই অগ্নিকাণ্ড (Fire) ঘটে। কারাখানায় রাসায়নিক থাকার কারণে সেই আগুন দ্রুত ছড়িয়ে পড়ে। স্থীনয়রা প্রথমে এই অগ্নিকাণ্ড দেখতে পান। তার পরেই খবর দেওয়া হয় থানা ও দমকলে। সেই খবর পেয়েই সেকানে আসে দমকলের ২০টি ইঞ্জিন।

আরও খবর : রাজ্যের চার জেলায় ফের হতে পারে বৃষ্টি!

এই অগ্নিকাণ্ডের (Fire) কারণে পাশে থাকা গেঞ্জির কারখানাতেও আগুন লেগে যায়। অন্যদিকে রংয়ের কারখানা থেকে পর পর বিস্ফোরণের শব্দও শোনা য়ায়। তবে কীভাবে এই আগুন লেগেছে সে বিষয়ে এখনও কিছু জানা যায়নি। পাশপাশি এই পরিস্থিতি সামাল দিতে রীতিমতো বেগ পেতে হচ্ছে আধিকারিকদের।

এই ঘটনা নিয়ে দমকলের এক আধিকারিক বলেছেন, ইতিমধ্যে পাঁচিল ভেঙে ভিতরে প্রবেশ করা হয়েছে। গেঞ্জি কারখানার আগুন দ্রুত নিয়ন্ত্রণে আনা হবে। তবে রংয়ের কারখানার আগুন নিয়ন্ত্রণে আনতে কিছুটা সময় লাগতে পারে। তবে আগ্নিকাণ্ডের সময় ভিতরে কেউ ছিলেন কি না, সে বিষয়ে কিছু জানা যায়নি। এই অগ্নিকাণ্ডের ঘটনায় চাঞ্চল্য ছড়িয়েছে এলাকায়।